สวัสดีค่ะ คุณ พอดีมีปัญหาเกี่ยวกับเรื่องโมโหร้ายกับคนรัก เมื่อเค้าทำให้เราผิดหวังค่ะ (แต่นานๆที่จะมีเรื่องทะเลาะกันรุนแรงนะคะ) พยายามควบคุมสติ ให้ได้มากที่สุด แต่พอเค้าไม่สนใจก็โมโหสุดขีด ปารีโมทย์ทีวีพัง และทุบตีเค้า พอได้ระบายอารมณ์โมโหออกมา กลับมานั่งร้องไห้ ทะเลาะกันตอนดึก กว่าจะได้นอน ก็ตี 3-4 และต้องไปทำงาน พอตื่นมาก็รู้สึกเสียใจนะคะ แต่พอโมโหทำไปก็ไม่รุ้สึกตัว หาทางออกในการฝึกสมาธิ เรียกสติ รู้สึกดีขึ้น แต่ก็กลัวว่าตัวเองจะมาโมโหร้ายอีก ควรไปพบจิตแพทย์มั้ยคะ เพราะตอนนี้รู้สึกดีขึ้นแล้ว แต่กลัวว่าจะควบคุมตัวเองไม่ได้เวลาโมโหอีก
สวัสดีคะปรกติแล้วการที่คนเราจะมีความรู้สึกที่รุนแรงและต้องใช้กำลัง มักจะเกิดจากประสบการณ์ที่เคยได้รับในวัยเด็ก อาจจะเป็นผู้ถูกกระทำ หรือ อาจจะเห็นคนใกล้ชิดถูกกระทำอย่างรุนแรง อาจจะมีเรื่องของการคุกคามทางเพศเข้ามาเกี่ยวข้องด้วยค่ะ ทำให้มีความหวาดกลัว หรือ ทำให้แสวงหาความรุนแรงอาจจะต้องดูว่าพฤติกรรมในวัยเด็กมีเรื่องของการทรมานสัตว์ หรือ การจับสัตว์มากักขังร่วมด้วยหรือไม่ค่ะ ภาวะอย่างนี้มีความจำเป็นอย่างยิ่งค่ะ ที่จะต้องได้รับการพบจิตแพทย์ และการได้รับยารักษาเพื่อป้องกัน การทำร้ายตัวเอง และผู้อื่นค่ะการรักษาอาจจะต้องมียาร่วมกับการทำกลุ่มบำบัด อาจจะใช้เวลาค่ะ แต่คิดว่าจะก้าวผ่านมันไปได้ค่ะ